О Б Щ И Н С К И   С Ъ В Е Т  - П Е Р Н И К

Р Е Ш Е Н И Е  № 893
от 28.07.2022 г.
За възлагане на социални услуги като „Услуги от общ икономически интерес“ по Административен договор № BG05M9OP001-2.090-0021-С01, проект „Дългосрочна грижа за възрастните хора в община Перник” по Оперативна програма  „Развитие на човешките ресурси” 2014-2020
На основание чл.21 ал.2, във връзка с чл.21 ал.1 т.8 и т.23, чл.17 ал.1, т.7 и чл.27 ал.4 и ал.5 от ЗМСМА, чл.17 ал.1 т. 2 от Закона за социалните услуги /ЗСУ/, във връзка с §1, т. 4 и т.15 от ДР на ЗСУ и  Административен договор BG05M9OP001-2.090-0021-С01 за предоставяне на безвъзмездна финансова помощ по Оперативна програма „Развитие на човешките ресурси“ 2014 – 2020
ОБЩИНСКИ СЪВЕТ РЕШИ:
1. Упълномощава Кмета на Община Перник да възложи на дирекция „Хуманитарни дейности“ в Община Перник, считано от 01.07.2022 г. до приключване на проектните дейности, предоставянето на услугите включени в Комплекс за социални услуги, както следва:

1.1 "Център за грижа за възрастни хора в невъзможност за самообслужване“  с адрес: гр. Перник, ул. „Протожерица“ № 102;
1.2 „Център за грижа на лица с различни форми на деменция“ с адрес: гр. Перник, ул. „Протожерица“ № 102;

1.3 „Център за грижа за лица с психични разстройства“ с адрес: гр. Перник, ул. „Христо Смирненски“ № 3;
в изпълнение на проект № BG05M9OP001-2.090-0021 „Дългосрочна грижа за възрастните хора в община Перник” процедура за директно предоставяне на безвъзмездна финансова помощ BG05M9OP001-2.090 „Нова дългосрочна грижа за възрастните и хората с увреждания – Етап 2 – предоставяне на новите услуги“ на Оперативна програма „Развитие на човешките ресурси” 2014-2020 и да предприеме последващите, съгласно „Указания за осигуряване на съответствие на проектите за предоставяне на услугите в Центровете за грижа, чиято инфраструктура е изградена по ОПРР 2014-2020, с приложимия режим по държавна помощ и за изискванията към съдържанието на актовете за възлагане на услуги от общ икономически интерес“ действия.
2. Социалните услуги, разкрити по проект „Дългосрочна грижа за възрастните хора в община Перник”, Административен договор BG05M9OP001-2.090-0021-С01 по ОП РЧР се предоставят безвъзмездно до приключването на проектните дейности.
3. Възлага на Кмета на Община Перник изпълнението на по-нататъшните процедури за обезпечаване на дейностите.
Решението е прието на заседание на Общинския съвет, проведено на 28.07.2022г., Протокол № 10 т. 2 от дневния ред и е подпечатано с официалния печат на Общинския съвет.
ПРЕДСЕДАТЕЛ: 

 /Д. КОЛЕВ/

